23.09.2022 - Myto Miny Witkojc 2022 / Mina Witkojc Preis 2022
Z mytom Miny Witkojc bramborski kraj mjaztym južo styri lěta wuznamjenjujo angažement za dolnoserbsku rěc w kraju. Myto se kužde druge lěto pśepódajo. Lětosne pócesćenje buźo hyšći w nazymje. Jury jo se južo rozsuźiła, chto myto dostanjo a pśigótujo tuchylu cesne zarědowanje. We jury sejźi teke referent krajnego zagronitego za serbske nastupnosći Měto Nowak. Se wě, až njoco tuchylu nic pśeraźiś, śěgnjo pak něnto južo pozitiwny facit. Jo dało wjele kwlaificěrowanych naraźenjow, su musali w jury wubraś a derje wó mytowanju pśemysliś. Myto "Mina Witkojc" jo dotěrowane z 2.500 euro. W pśiducych dnjach buźo se znate cyniś, chto myto dostanjo.
tso_Latn szl_Latn